PATVIRTINTA

Šiaulių lopšelio-darželio „Trys nykštukai“

direktoriaus 2024 m. gruodžio 30 d.

įsakymu Nr. V-105 (1.3.)

**TARPTAUTINIO IKIMOKYKLINIO IR PRIEŠMOKYKLINIO AMŽIAUS**

**VAIKŲ, TĖVŲ IR MOKYTOJŲ PROJEKTO „LEGO ROGĖS“**

**NUOSTATAI**

**I SKYRIUS**

**BENDROSIOS NUOSTATOS**

1. Tarptautinio ikimokyklinio ir priešmokyklinio amžiaus vaikų, tėvų ir mokytojų projekto „LEGO rogės“ (toliau – projektas) nuostatai reglamentuoja projekto tikslą, uždavinius, dalyvius, organizavimo, vykdymo ir dalyvavimo tvarką.
2. Kūrybinių konstrukcijų projektas „LEGO rogės“ organizuojamas nuo 2025 m. sausio 2 d.  iki 2025 m. kovo 1 d.
3. Projekto koordinatorės ir organizatorės - Šiaulių lopšelio-darželio „Trys nykštukai“ mokytojos – mokytoja metodininkė Kristina Kalinauskienė [kristina.kalinauskiene@gmail.com](mailto:kristina.kalinauskiene@gmail.com) ir vyresnioji mokytoja Irma Viliūnė [irmaviliune@gmail.com](mailto:irmaviliune@gmail.com) bei Šiaulių lopšelio-darželio „Dainelė“ mokytoja metodininkė Vaida Kačerauskienė [kacerauskiene.dainele@gmail.com](mailto:kacerauskiene.dainele@gmail.com)

**II SKYRIUS**

**TIKSLAS IR UŽDAVINIAI**

1. Tikslas – ugdyti vaikų  kūrybingumą ir saviraišką, inžinerinius įgūdžius pasitelkiant LEGO metodus.
2. Uždaviniai:

5.1. Lavinti vaikų pažintinius, inžinerinius, kūrybinius, socialinius, meninius gebėjimus;

5.2. Įtraukti vaikus į kūrybinį procesą, kurio metu jie naudodamiesi LEGO kaladėlėmis gali išreikšti savo idėjas ir svajones apie roges;

5.3. Plėtoti šalies ir užsienio ugdymo įstaigų bendradarbiavimą bei dalintis gerąja patirtimi.

**III SKYRIUS**

**PROJEKTO DALYVIAI IR ORGANIZATORIAI**

1. Projekte kviečiami dalyvauti Lietuvos ir užsienio ikimokyklinio ir priešmokyklinio amžiaus ugdytiniai, jų tėvai (globėjai), pedagogai, švietimo pagalbos specialistai.
2. Projektą organizuoja Šiaulių lopšelis-darželis „Trys nykštukai“ *Tilžės g. 41, LT- 78206, Šiauliai, tel. +370 41 552354, el. paštas:* [*trysnykstukai@splius.lt*](mailto:trysnykstukai@splius.lt) ir Šiaulių lopšelis-darželis „Dainelė“ *Dainų g. 28, LT-78329 Šiauliai, tel. +370 41 552873, 370 682 33 234, el. paštas:* [*dainele@splius.lt*](mailto:dainele@splius.lt)

**IV SKYRIUS**

**ORGANIZAVIMO IR DALYVAVIMO TVARKA**

1. Projekto dalyviai prisijungia į uždarą, specialiai šiam projektui sukurtą grupę “LEGO rogės (LEGO sledge”) socialiniame tinkle “Facebook”: <https://www.facebook.com/share/g/15cPtfC33E/>
2. Projekto dalyviai savarankiškai pasirenka LEGO kaladėles ir sukonstruoja savo svajonių roges. Galutinį sukonstruotų rogių rezultatą užfiksuoja viena nuotrauka (be vaikų veidų) ir įkelia į bendravimo ir bendradarbiavimo platformą „Padlet“: [Tarptautinio ikimokyklinio ir priešmokyklinio amžiaus vaikų, tėvų ir mokytojų projekto "LEGO rogės" virtuali kūrybinių konstrukcijų paroda](https://padlet.com/kristinakalinauskiene/tarptautinio-ikimokyklinio-ir-prie-mokyklinio-am-iaus-vaik-t-8qu087tw6pbegzbl)
3. Keliant kūrybinių konstrukcijų nuotraukas į virtualią bendravimo ir bendradarbiavimo platformą „Padlet“ reikia nurodyti miestą ir ugdymo įstaigos pavadinimą, kūrybinės konstrukcijos autoriaus vardą ir pavardę (jei tai autorinis darbas), grupės pavadinimą, vaikų amžių, pedagogo vardą, pavardę, šalį.
4. Visi įkelti darbai bus peržiūrimi ir tvirtinami organizatorių. Projekto nuostatų neatitinkantys įrašai skelbiami nebus.
5. Nuotraukos gali būti neatlygintinai ir be apribojimų naudojamos projekto sklaidos tikslais ir skelbiamos projekte dalyvaujančių įstaigų  internetinėse svetainėse.
6. Autorių atstovaujantis asmuo (pedagogas, tėvas/ globėjas) atsako už autorių teisių pažeidimus pagal galiojančius teisės aktus.
7. Dalyvių skaičius iš vienos įstaigos neribojamas.

**V SKYRIUS**

**BAIGIAMOSIOS NUOSTATOS**

1. Projekto „LEGO rogės“ nuostatai bus talpinami Šiaulių lopšelio-darželio „Trys nykštukai“ ir Šiaulių lopšelio-darželio „Dainelė“ internetinėse svetainėse, bendravimo ir bendradarbiavimo platformoje „Padlet“, socialinio tinklo „Facebook“ grupėse: “LEGO rogės (LEGO sledge)”, „Auklėtoja auklėtojai (idėjos, darbeliai, veiklų planai)“, „Auklėtojų kambarys“, „Idėjų bankas ankstyvojo, ikimokyklinio ir priešmokyklinio ugdymo pedagogams“, ,,Ikimokyklinuko ir pradinuko pasaulis“. Dalyviams iš užsienio projekto nuostatai bus išsiųsti asmeniškai.
2. Projekte dalyvavę pedagogai iki 2025 m. kovo 1 d. įkėlę darbus į bendravimo ir bendradarbiavimo platformą „Padlet“ gaus Šiaulių lopšelio-darželio „Trys nykštukai“ metodinės veiklos pažymas. Vaikams ir tėvams bus parengtos projekto organizatorių padėkos.
3. Metodinės pažymos pedagogams ir padėkos vaikams bei tėvams bus įkeltos į uždarą, specialiai šiam projektui sukurtą grupę “LEGO rogės (LEGO sledge)” socialiniame tinkle “Facebook”: <https://www.facebook.com/share/g/15cPtfC33E/>
4. Projekto galutinis produktas – virtuali kūrybinių konstrukcijų paroda bendravimo ir bendradarbiavimo platformoje „Padlet“. Pasibaigus projektui, nuorodą į virtualią parodą galima bus rasti projekto organizatorių ir dalyvių oficialiose įstaigų internetinėse svetainėse, įstaigų socialinio tinklo “Facebook” paskyrose.
5. Dėl papildomos informacijos ir projekto organizavimo tvarkos kreiptis nurodytais kontaktais:

Kristina Kalinauskienė [kristina.kalinauskiene@gmail.com](mailto:kristina.kalinauskiene@gmail.com),

Irma Viliūnė [irmaviliune@gmail.com](mailto:irmaviliune@gmail.com),

Vaida Kačerauskienė [kacerauskiene.dainele@gmail.com](mailto:kacerauskiene.dainele@gmail.com)